Նիստի վերջում ընդունվել է գիտաժողովի մասնակիցների համատեղ հայտարարություն, որում, մասնավորապես, նշվում է. «Ինստիտուտը հաջողությամբ հաղթահարել է 90-ականների սկզբին ՄՀՄԻ անդամ-պետություններում տեղի ունեցած քաղաքական և սոցիալ-տնտեսական փոփոխություններով պայմանավորված փորձությունները և շարունակել հաջողությամբ զարգանալ «Գիտությունը մտերմացնում է ազգերին» կարգախոսի ներքո: Միջազգային արդյունավետ համագործակցության շնորհիվ ՄՀՄԻ-ն աշխարհում առաջատար է գիտության մի շարք բնագավառներում: Վերջին տարիների մեր ամենավառ ձեռքբերումն էր Մենդելեևի պարբերական աղյուսակի նոր` գերծանր էլեմենտների հայտնաբերումը»: